cyanic-selkie/wikianc huggingface dataset:
Žilbērs de Lanuā
Dzīvesgājums
Dzimis Lanuā bruņinieku dzimtā 1386. gadā tagadējās Francijas un Beļģijas pierobežā, kas tolaik atradās Burgundijas hercogu pārvaldībā. 1403. gadā viņš iestājās Eno grāfa karadraudzē un pavadīja viņu ceļojumā uz Tuvajiem Austrumiem un piedalījās krusta karā pret mauriem Spānijā, no 1408. gada piedalījās Burgundijas hercoga karagājienos.
1413. gadā viņš piedalījās Vācu ordeņa karagājienā uz Pomerāniju un Mazoviju. Pēc tam lielmeistars Heinrihs no Plauenes uzņēma Žilbēru par bruņinieku Vācu ordenī. 1413. un 1414. gadā viņš kā sūtnis ceļoja cauri Prūsijai, Kurzemei, Livonijai uz Novgorodas valsti, tad atpakaļ uz Livoniju, no kurienes devās uz Lietuvas dižkunigaitiju un atpakaļ uz Prūsiju.
1414. gadā viņš iestājās Burgundijas hercoga Žana Bezbailīgā dienestā un piedalījās Simtgadu kara kaujās (1415), krita angļu gūstā, bet tika izpirkts. Kā Burgundijas hercoga Filipa Labā (Philippe le Bon) sūtnis piedalījās Truā līguma slēgšanā starp Anglijas un Francijas karaļiem. 1421. gadā kā Anglijas karaļa Henrija V sūtnis viņš atgriezās Austrumeiropā, kur caur Poliju ceļoja uz Ukrainas rietumdaļu, kas tolaik atradās Lietuvas dižkunigaiša Vītauta pakļautībā, tad caur Moldovu un Krimu uz Konstantinopoli, kur tikās ar Bizantijas imperatoru Manuelu II un apsprieda iespēju atjaunot kristīgo Jeruzalemes karaļvalsti. Apceļoja Rodas salu, Krētu, Ēģipti, Palestīnu un atgriezās Eiropā caur Venēciju.
Pēc atgriešanās dzimtenē piedalījās Burgundijas hercoga Filipa Labā diplomātiskajās misijās, 1430. gadā hercogs viņu iesvētīja "Zelta aunādas ordenī". Viņa pilnais tituls pēc tam bija Messire Guillebeit de Lannoy, Chevalier de la Toison d'or, Seigneur de Santes, Wullerval, Tronchiennes, Beaumont et Wahenies.
Ceļojums cauri Prūsijai, Livonijas konfederācijai, Novgorodai un Lietuvas dižkunigaitijai
1413. gadā bruņinieks Gilberts no Kēnigsbergas (Keuninczeberghe) caur Klaipēdu (Memmelle) ceļoja pa Kurzemi (Correlant) - Liepāju (Live), Grobiņu (Gurbin), Kuldīgu (Guldinghe) un Kandavu (Cando). Cauri daudziem zemgaļu, kuršu un līvu ciemiem (villaiges des Zamegaelz, des Corres et des Lives) pāri Lielupei (Tzamegaelzara - no ) devās uz Rīgu (Righe), kur tikās ar Livonijas ordeņa mestru (le maistre de Luifflant). Tālāk mestra uzdevumā no Rīgas viņš ziemā devās cauri Siguldai (Zeghevalde), Cēsīm (Winde), Valmierai (Weldemaer), Paidei (Wisten) un Narvai (Narowe) - caur Livoniju, kur ļaudis runā četrās valodās - līvu, zemgaļu, letu un igauņu (les Lives, les Tzamegaelz, les Loches et les Eestes) uz Novgorodu (Noegarde).
No Novgorodas viņš caur Pleskavu (Plesco), Tērbatu (Drapt), Valmieru (Wildemar) un Cēsīm atgriezās Siguldā, lai no Livonijas landmaršala dabūtu ceļojumu pasi. No Siguldas viņš caur Koknesi (Cocquenhouse) devās uz Daugavpili (Dimmebourg) pie Lietuvas (Létau) robežas. No turienes caur karaļa galmu (Court-le-roy - Kernavi) viņš devās uz Viļņu (Wilne) un Traķiem (Trancquenne), kur tikās ar Lietuvas dižkunigaiti Vītautu (le duc Witholt, prince de Létau). Pēc tam caur Kauņu (Caune) un Klaipēdu atgriezās Kēnigsbergā.
The Fragile
The Fragile ir industriālā roka projekta Nine Inch Nails 1999. gada konceptuāls dubultalbums. Albums turpina The Downward Spiral sižetu, neskatoties uz pilnīgām pārmaiņām stilā un skanējumā. Smagi distorsētu instrumentu un spalgu industriālu skaņu vietā, albums sastāv no skaņu ainavām, elektroniskiem bītiem, klavieru instrumentācijām, ambientiem trokšņiem un smagā metāla pārbagātām ģitāru skaņām. Trents Reznors ir izteicies, ka albums ir drūmāks un atklātāks nekā The Downward Spiral, neskatoties uz The Downward Spiral daudz agresīvāko un depresīvāko toni. Liriski albums ir daudz introspektīvāks un personiskāks kā Nine Inch Nails iepriekšējie albumi.
Albuma izdošanas nedēļā The Fragile ieņēma 1. vietu Billboard 200 topā, pēc tam tas ātri atkrita uz 16. vietu. Albums bija komerciāli veiksmīgs, pārdodot 1 miljonu albuma kopiju jau pirmajā mēnesī pēc tā izdošanas. Neskatoties uz nenoteikto kritiku par albuma garumu un lirisko saturu, albums saņēma galvenokārt pozitīvu vērtējumu no mūzikas kritiķiem. Tas saņēma izcilus vērtējumus publikācijās USA Today, Kerrang!, un Alternative Press. The Fragile tika iekļauts vairākos "gada noslēguma" albumu sarakstos, piemēram, The Village Voice (14. vieta), Rolling Stone (4. vieta) un Spin (1. vieta). albums tika sertificēts pēc RIAA sistēmas kā "dubultais platīns" (double platinum), ņemot vērā to, ka albuma pārdošanas rādītāji ASV pārsniedz 2 miljonus eksemplārus.
Saturs un ierakstīšanas process
Albums nebija komerciāli tik veiksmīgs kā The Downward Spiral. Pēc tam, kad tas iekļuva Billboard albuma topa pirmajā vietā, tas jau nedēļu pēc izdošanas izkrita no topa pirmā desmitnieka un Reznoram bija jāsponsorē Ziemeļamerikas koncertturneja no saviem līdzekļiem. Albuma kompaktdiska vizuālo noformējumu radīja Deivids Karsons.
Pirmais albuma singls The Day the World Went Away tika izdots divus mēnešus pirms paša albuma izdošanas, bet Into the Void un We're in This Together kļuva par albuma visveiksmīgākajiem singliem. Singla The Day the World Went Away otrās puses dziesma Starfuckers, Inc. tika iekļauta albumā pati pēdējā, gandrīz pirms pašas albuma izdošanas un vēlāk kļuva par The Fragile pēdējo singlu.
2000. gadā Nine Inch Nails izdeva remiksu albumu Things Falling Apart, kas sastāvēja no remiksētām šī albuma dziesmu versijām.
Mūzikas raksturojums
Salīdzinot ar smagi distorsētiem mūzikas instrumentiem un raupjām industriālajām skaņām iepriekšējā albumā The Downward Spiral, The Fragile ir daudz vairāk raksturīgas skaņu ainavas, elektroniski bīti, ambients troksnis, rokmūzikā satopami ģītāru vadmotīvi un melodiju lietojums, lai radītu harmoniju. Vairāki mūzikas kritiķi albumā pamanīja progresīvā roka, ārtroka, elektronikas un avangarda akadēmiskās mūzikas ietekmi. Edna Gandersena no USA Today, un Vilss Hermess no Entertainment Weekly, kā arī The Rolling Stone savā oficiālajā albumu ceļvedī (2004) to kategorizēja kā ārtroka albumu. Hermess izteicās, ka līdzīgi kā ārtroka izpildītāji King Crimson un Deivids Bovijs Reznors albumā ir iekļāvis 20. gadsimta klasiskās mūzikas elementus, "jaucot Džona Keidža melodijas sagatavotajām klavierēm ar Kloda Debisī tematiskajiem aromātiem".
Albumam ir vispārējā tēma par sistēmu nobrukšanu un lietu izjukšanu. Lai saglabātu ideju par to, lai viss skanētu nedaudz salauzts, es izmantoju stīgu instrumentus, jo tie jau no dabas ir defektīvi. Lai arī tā varētu nemaz neizklausīties, lielākā daļa albuma ir patiesībā ģitāra — un tas iekļauj arī orķestra skaņas un dīvainās melodiskās rindiņas. Kad viss nonāca līdz instrumentiem, kurus es īsti nezināju kā spēlē, piemēram, havajiešu ģitāra vai slīdģitāra, mums tika dota iespēja radīt dažas tiešām interesantas skaņas, izmantojot studiju kā galveno instrumentu.
Tematika
Raksturojot albumu kā The Downward Spiral turpinājumu, The Fragile ir konceptuāls albums, kas pievēršas personiskajām problēmām, piemēram, depresijai, dusmām, narkotiku atkarībai. Reznora vokāls, galvenokārt, ir vairāk melodisks un maigs, nekā iepriekšējos darbos, kurus raksturoja agresīva, pat kliedzoša dziedāšana. Vairāki mūzikas kritiķu un pats Reznors arī vērš uzmanību uz to, ka albumā vokāls ir izmantots mazāk, daudzi albuma skaņdarbi ir bez tā.
Reznors salīdzina albumu lirisko saturu:
Pirms kādiem desmit gadiem es noslēdzos no ārpasaules kādā mājā pie okeāna un es centos, es teicu, ka es centīšos nedaudz rakstīt mūziku. Daļa no tām parādījās The Fragile. Bet ko es tiešām darīju, es centos sevi nogalināt. Un visu laiku es biju projām ar sevi, es sacerēju vienu dziesmu, kura ir šī dziesma. Kad es to spēlēju, es jūtos ļoti savādi par to, tāpēc, ka tā ved mani atpakaļ uz ļoti tumšu un šausmīgu laiku manā dzīvē. Ir dīvaini apzināties, cik atšķirīgi lietas ir pašlaik: Es joprojām esmu dzīvs, neesmu vēl nomiris. Un es baidos vēlreiz apmeklēt to vietu, tāpēc, ka tā it kā vajā mani, bet es došos tur atpakaļ. Es gatavojos tur apprecēties.
Viena no albuma visgrūtāk ierakstāmajām dziesmām bija We're in This Together, kura albumā tika iekļauta kā viena no pēdējām. Tas bija galvenokārt tāpēc, ka Reznors uzskatīja, ka The Fragile albumā nedrīkst būt neviena atsevišķa hita, tas ir, dziesmas, kas izceltos starp pārējām, bet We're in This Together dziesmas piedziedājums bija pārāk uzsvērts, tāpēc to vajadzēja ļoti apstrādāt un miksēt. Reznors pirms albuma iznākšanas ir stāstījis par We're in This Together ierakstīšanas grūtībām oficiālajā nin.com mājaslapā:
Šodienas eksperiments ir viens no pretstatījumiem: mēs esam atgriezušies pie WITT un katrs skaņdarba elements, kas bija organisks ir pārveidots kā sintētisks un otrādāk. Tracinoši, bet apgaismojoši. Ikviens jūtas no jauna aktivizējies, lai dzirdētu skaņdarbu vēl 10 tūkstoš reižu.
Dziesma I'm Looking Forward to Joining You, Finally albuma bukletā ir komentēta for clara (lv), liekot noprast, ka dziesmas temats, tāpat kā The Day the World Went Away, ir veltīts Reznora mirušajai vecmāmiņai Klārai Klarkai.
Pārizdevums
Kādā no 2009. gada vasaras intervijām koncerta aizkulisēs Reznors paziņoja, ka kaut kad nākotnē tiek plānota arī albuma Deluxe Edition izdošana. Tā paša gada 21. septembrī (The Fragile 10. gadadienā) Trents Reznors savā Twitter emuārā paziņoja, ka ir sākts darbs pie The Fragile galīgā pārizdevuma (ultimate reissue), ko ir paredzēts izdot 2010. gadā.
Kritiķu vērtējums
The Fragile saņēma lielākoties pozitīvus kritiķu vērtējumus. Sevišķu uzslavu albumam deva Entertainment Weekly un Spin publikācijas. Entertainment Weekly novērtēja albumu ar A-, bet Spin — 5/5, turklāt papildus atzina šo albumu kā savu favorītu starp visiem 1999. gada albumiem. Tomēr ne visi kritiķu vērtējumi bija tik pozitīvi. Starp tiem bija arī Pitchfork Media 2/10 vērtējums, galvenokārt kritizējot albumu par pārāk melodramatizētiem dziesmu tekstiem. Daudzi kritiķi arī negatīvi izteicās par albuma kopējo garumu. Trents Reznors kādā intervijā skaidroja, kāpēc tika veidots dubultalbums:
Skatoties no klausītāja puses, šie divi kompaktdiski ir uzlauzti vietās, kur nebija loģiski būt ne sākuma, ne beigu punktam. Es domāju, ka tas ir lineārs ceļojums; pirmais kompaktdisks liekas daudz saprotamāks pēc tam, kad tu dzirdi otru, un otrais neliekas svarīgs, ja tu nezini pirmo. Pirmo es izjūtu kā daudz intīmāku ceļojumu. Otrais ir daudz ezotēriskāks un dažkārt arī vieglprātīgāks. Kopumā tie viens otru papildina. Es negaidu, kad visi apsēdīsies un klausīses abus kompaktdiskus katru reizi, kad viņi klausās albumu, bet es domāju, ka sanāk labi, ja klausās vienu un tad otru.
The Fragile ierindojās 390. vietā Martina Popofa grāmatā Top 500 Heavy Metal Albums of All Time.
Koncertturneja
The Fragile albumam tika izveidota Nine Inch Nails koncertgrupa, lai uzsāktu Fragility turneju. Koncergrupas dalībnieki palika galvenokārt tie paši no iepriekšējās turnejas The Downward Spiral atbalstam, sastāvā esot Robinam Finkam (elektriskā ģitara), Čārlijam Kloseram (taustiņinstrumenti) un Denijam Lohneram (basģitāra). Reznors rīkoja speciālas noklausīšanās, lai atrastu jaunu bundzinieku, galu galā izvēloties tad vēl nezināmo Džeromu Dillonu. Dillons palika koncertgrupas sastāvā līdz pat 2005. gadam.
Nine Inch Nails tobrīdējā ierakstu kompāniju Interscope Records atteicās apmaksāt The Fragile veltītu koncertturneju ne pārāk labo albuma pārdošanas rādītāju dēļ. Reznors tā vietā nolēma pats apmaksāt šādu turneju pēc kuras izteicās: "Realitāte ir tāda, ka esmu izputējis turnejas beigās," bet arī piemetināja "Es nekad nerīkotu pasākumu, kas nav fantastisks." Koncertturneja tika uzsākta 1999. gada beigās un ilga līdz 2000. gada vidum, iekļaujot Eiropu, Japānu, Jaunzēlandi, Austrāliju un Ziemeļameriku. Turneja sastāvēja no diviem galvenajiem posmiem: Fragility 1.0 un Fragility 2.0. Pirms savas pirmās Fragility uzstāšanās Spānijā, Nine Inch Nails atklāja savu pēdējo mēģinājumu Londonā 100 faniem. Viena no koncertturnejas kulminācijām bija uzstāšanās MTV Video Music Awards ar dziesmu The Fragile. Atari Teenage Riot iesildīja Nine Inch Nails koncertus Fragility 1.0 turnejā, bet Fragility 2.0 turnejā to darīja A Perfect Circle. Tajā laikā A Perfect Circle sastāvā ietilpa Džošs Frīzs, kurš spēlēja bungas. Frīzs vēlāk nomainīja Dillonu un bija Nine Inch Nails koncertgrupas bundzinieks no 2005. gada līdz 2007. gadam. Turnejas uzstāšanās prasīja arvien vērtīgākus aprīkojumus, tai skaitā triptihu videoekrānu, kuru izveidoja neatkarīgais video mākslinieks Bils Viola. Žurnāls Rolling Stone nosauca Fragility par labāko 2000. gada koncertturneju.
2002. gadā tika izdota koncertturnejas dokumentālā filma And All That Could Have Been, kas satur videomateriālu no Nine Inch Nails uzstāšanas Fragility 2.0 turnejas laikā. Kamēr tika veidots DVD, Reznors retrospektīvi komentēja turneju, sakot: "Es domāju, ka pasākums bija tiešām, tiešām labs, kad mēs muzicējām", bet vēlāk rakstīja: "Es to nemaz nespēju noskatīties. Es biju slims gandrīz visas turnejas laiku un es tiešām nedomāju, ka tas bija Nine Inch Nails pašā labākajā sniegumā."
Vizuālais noformējums
[..] līdz pat pēdējam brīdim aizmugure bija domāta kā priekšpuse. trents to mainīja sakot ka tas bija savā ziņā kaitinošs tajā pašā laikā kaut kas tajā mums patika varbūt tas saderēs ar mūziku. priekšpuses ziedus es uzņēmu ārpus ostinas teksasā. Vienas stundas vieta [ātrās fotogrāfiju attīstīšanas fotosalons] zvanīja un teica ka viņi ir visu sabojuši un izmantoja nepareizas ķimikālijas un filma bija sabojāta. es teicu ļaujiet man tās redzēt tik un tā. tā tās radās. vāka attēls ir ūdenskritums īslandē un gliemežvāks vestindijā.
Skaņdarbu saraksts
Šis ir kompaktdiska versijas dziesmu saraksts. Skaņuplates versija iekļauj vēl dziesmu 10 Miles High un The New Flesh, bet audiokasetes versija speciālu Appendage sapludinātu ar dziesmas Please beigām. LP versijā nav iekļauta beigu instrumentālās kompozīcijas Ripe daļa With Decay, tomēr daudzas citas dziesmas ir pagarinātas.
Visus skaņdarbus sarakstīja Trents Reznors, izņēmumi ir minēti.
The New Flesh
The New Flesh parādās The Fragile vinila plates versijā, Eiropas un Japānas We're in This Together singla pirmajā diskā un Austrālijas singlā Into the Void.
The Fragile ērā nin.com parādījās divi skaņdarbi The New Flesh (version a) (1:22) un The New Flesh (version b) (1:07).
Lai arī The New Flesh nekad nav tikusi spēlēta koncertos, instrumentālās The New Flesh daļas tika sapludinātas ar Pinion un bija kā pirmierakstīta ievaddaļa Fragility koncertturnejas uzstāšanās reizēs 1999. un 2000. gadā. Izgriezumi tika iekļauti 2002. gada And All that Could Have Been DVD versijā. Dažkārt ievaddaļas noslēgumā Trents Reznors kliedza "give it to me, I can take it." (lv) Tā pati kombinācija tika izmantota dažos 2006. gada koncertos With Teeth turnejā.
Skaņdarbi filmās
The Fragile esošie skaņdarbi tikuši izmantoti daudzās pazīstamās ASV kinofilmās un to reklāmkadros. Skaņdarbs Just Like You Imagined tika lietotas filmas "300: Termopilu kauja" reklāmkadros, kamēr remiksēta The Day the World Went Away versija skanēja reklāmkadros filmai "Terminators: Glābšana". Dziesmas The Wretched remikss tika izmantots filmas "Ideālā bēgšana" reklāmkadros. Tāpat The Fragile skaņdarbi ir bijuši pielietoti arī citās filmās, tai skaitā "Ceļa gals" (Into the Void) un "Cilvēks ugunī" (The Mark Has Been Made, The Wretched (Version), The Great Below).
Personāls
Uzskaitījums no The Fragile albuma bukleta.
Tambora
Tambora (id) ir aktīvs stratovulkāns Sumbavas salā Indonēzijā. Sumbavas sala robežojas gan ziemeļos, gan dienvidos ar okeānisko garozu. Līdz ar to Tamboras kalns ir izveidojies tieši virs subdukcijas zonas. Tamboras augstums no pamatnes ir 4300 m (virs jūras līmeņa tikai 2850 m), kas to padara par vienu no augstākajiem kalniem visā Indonēzijas arhipelāgā. Kalns ir veidojies, magmai ilgstošā laika periodā izplūstot no kalna iekšienes uz āru. Tas norisinās gadsimtiem ilgi, lai gan 1815. gada aprīlī notika viens no spēcīgākajiem vulkānu izvirdumiem, kāds jebkad reģistrēts, rezultātā izplūstot lielam daudzumam lavas.
Beresnes baznīca
Beresnes Svētās Annas Romas katoļu baznīca ir Romas katoļu Rīgas metropolijas Rēzeknes-Aglonas diecēzes draudzes baznīca. Tā atrodas Krāslavas novada Svariņu pagasta Beresņos.
Vēsture
Beresnes katoļu koka baznīca tika uzcelta 1805. gadā kā 9 metrus gara telpa, kas vēlākos gados tika paplašināta. Līdz 1924. gadam tā kalpoja kā Bukmuižas draudzes kapela, bet vēlāk kļuva par Beresnes draudzes baznīcu.
Draudze
Draudze iekļaujas Romas Katoļu Rīgas Metropolijas klēra Rēzeknes-Aglonas diecēzē. Draudzi apkalpo prāvests Aivars Kursītis. Beresnes draudze tika nodibināta 1924. gadā. Draudzei ir desmit kapsētas — Beresnes kapsēta, Locu kapi, Malcānu kapi, Moroziku kapi, Nazaru kapi, Priknu kapi, Beresnes Pusčas kapi, Rubuļu kapi, Šilovas kapi, Valahu kapi.
Draudzes lielākie svētki
Draudzes lielākie svētki un atlaidu dienas ir Svētā Filipa un Jēkaba diena, Svētās Annas diena, Vissvētākās Jaunavas Marijas dzimšanas diena, Vissvētākās Jaunavas Marijas parādīšanās Lurdā.
Tehniska informācija
Beresnes baznīca ir koka celtne ar šīfera jumtu un mazu tornīti virs ieejas, 22 metrus gara un 9 metrus plata viennavas telpa ar koka grīdu. Baznīcas solos var izvietoties 56 cilvēki. Apkārt baznīcai ir koka žogs.
Interjers
Baznīcas galvenajā altārī ir glezna "Kristus olīvu dārzā", bet sānu altāros redzamas Svētās Annas glezna, kā arī darbi "Kristus pie krusta" un "Dieva acis".
Ginters Blobels
Ginters Blobels (de, dzimis, miris ) bija vācu izcelsmes amerikāņu biologs, 1999. gada Nobela prēmijas fizioloģijā vai medicīnā laureāts par olbaltumvielu pētījumiem šūnā.
Dzimis Otrā pasaules kara laikā Lejassilēzijā, tomēr līdz ar Sarkanās armijas tuvošanos ģimene evakuējās uz Saksiju, kur Blobels uzaudzis. Ģimnāziju apmeklēja Freibergā, studēja Tībingenē. Kopš 1960. gadiem strādāja ASV.
Ikona (svētbilde)
Ikona (no el — 'attēls') ir svētbilde kristīgajā (galvenokārt pareizticīgo) baznīcā, kurā attēlotas personas vai notikumi, kas tiek uzskatīti par svētiem baznīcas vēsturē. Ikona ir īpašas pielūgsmes priekšmets, kas ietilpst dievkalpošanas dzīvē.
Ikonas teoloģiskais pamatojums
Ikona tiek uzskatīta par saiti ar tagadni un mūžību, tā ir tāda kā saite starp tagadējo un mūžīgo. Caur šo logu var runāt (lūgt) ar tajā attēloto, nevis pašu attēlojumu — ikona palīdz koncentrēties lūgšanai.
Ikonu glezniecības principi un to pamatojums
Ikonu glezniecības galvenā īpatnība ir tā, ka nekad tajās nav gaismēnu. Tam arī ir teoloģisks pamatojums — ikonās tiek attēlota cita, gaismas, pasaule. Iekšējās gaismas koncentrācija ikonā vienmēr tiek vērsta uz attēlotā seju, īpaši izceļot acis, kas ir dvēseles spogulis un uz ko būtu jāvērš skatiens lūgšanas laikā. Ikona pēc saviem likumiem būvē laiktelpu — mūžības skatpunkts. Tieši tāpēc ikonā var būt savienoti vairāki laiki (piemēram, Jāņa Kristītāja galvas nociršanas laikā viņa galva var būt gan uz pleciem, gan uz šķīvja). Ikonā laiks un telpa nepakļaujas mūsu pasaules likumiem, jo ikonas pasaule pēc idejas skatās uz mūsējo, nevis otrādi — pēc būtības tā ir apgrieztā perspektīva. Līdz ar to, otrā plāna priekšmeti var būt tikpat lieli kā priekšplānā. Pēc būtības ikonu būvē pēc teksta principiem, kur ikkatru elementu traktē kā zīmi — krāsu, gaismu, žestu, seju, acis, telpu, laiku.
Ikonas mākslinieciskās īpatnības
Materiāls — ar olas tempera krāsām uz koka dēļa, parasti 3—4 centimetrus bieza, gandrīz vienmēr uz dēļa uzlīmē audumu, tad klāj grunti, tad krāsas slāni. 15. gadsimtā reizēm ikonas gleznoja uz audekla, ko gruntēja no abām pusēm. No 18. gadsimta sāka izmantot arī eļļas krāsas, līdz ar to ikonas varēja gleznot uz audekla ar koka ķīļrāmi. Reti ikonas gleznotas uz vara plāksnēm un stikla.
Tradicionāli ikonu dēļu pagatavošanā izmanto tikai cirvi. Lielāka izmēra ikonām vairākus dēļus sastiprināja ar līmi un nostiprināja ar ķīli. Ikonas sejas pusē parasti izveidoja plakanu iedobumu, apkārt atstājot rāmi.
Arhitrāvs
Arhitrāvs (no ; - "galvenais" un  - "sija") ir galvenā sija, kas atrodas uz kolonnu kapiteļiem. Klasiskajos grieķu orderos tā ir antablementa apakšējā daļa.
Pilastrs
Arhitektūrā pilastrs (no la — 'pīlārs') ir dekoratīvs izvirzījums (pseidokolonna) sienā, parasti veidots pēc kolonnas shēmas. Pilastrs bieži atkārto daļas un proporcijas kā ordeņu kolonnām, savukārt atšķirībā no tām, parasti ir bez entazisa (kad stumbrs kļūst biezāks).
Digitālais objektu identifikators
Digitālais objektu identifikators (jeb DOI) ir veids, kā identificēt dokumentus, kas nav saistīti ar to pašreizējo atrašanās vietu. Parasti DOI izmanto, lai piešķirtu zinātniskiem rakstiem unikālu identifikācijas numuru, pēc kura vieglāk šo dokumentu atrast. Tas var arī nodrošināt iespēju atrast dokumenta kopiju internetā. DOI sistēma funkcionē arī tā, ka gadījumā, kad dokuments ticis pārvietots, norāde par tā atrašanās vietu tiek atjaunināta.
Kikapū vidusskola
Kikapū vidusskola (en) ir vidusskola ASV, Misūri pavalsts Springfīldā. 2002. gadā tās skolēnu skaits sasniedza 1774, bet skolotāju skaits 96. Oficiāli Kikapū tika atklāta 1971. gada oktobrī kā piektā no piecām Springfīldas publiskajām vidusskolām.
Lolo Džonsa
Lori "Lolo" Džonsa (en; dzimusi ), amerikāņu vieglatlēte un bobslejiste. Vieglatlētikā startējusi 100 m/b distancē.
2012. gada nogalē iekļuva ASV bosleja izlasē. Savā Pasaules kausa debijā izcīnīja 2. vietu Leikpleisidā. 2013. gada Pasaules čempionātā izcīnījusi zelta medaļu komandu sacensībās. Kvalificējusies startam.
Warning
Warning ir amerikāņu pankroka grupas Green Day sestais studijas albums. Tas tika izdots sadarbībā ar ierakstu kompāniju Reprise Records. Šis bija pirmais Green Day albums, kuru nebija producējis Robs Kavallo. Grupa par albumu saņēma galvenokārt pozitīvas kritiķu atsauksmes neskatoties uz kritiķu negatīvo vērtējumu par grupas muzikālā stila izmaiņām. Albums ASV tika sertificēts ar zelta disku. Līdz 2010. gadam albums tika pārdots vairāk nekā trijos miljonu kopiju visā pasaulē. 2009. gada 14. jūlijā Warning tika pārizdots vinila diska veidā.
Karāči
Karāči (, Karachi) ir pilsēta Pakistānas dienvidos pie Arābijas jūras uz ziemeļrietumiem no Indas grīvas. Sindas provinces galvaspilsēta. Visapdzīvotākā pilsēta Pakistānā. Pakistānas galvenais ekonomikas, finansiālais (šeit atrodas Pakistānas Centrālā banka) un izglītības centrs. Pilsēta saražo 65% no nacionālā IKP. Karāči strauji aug. 1911. gadā tajā bija 186 771 iedzīvotāju, nepilnos simts gados iedzīvotāju skaits ir palielinājies vairāk kā piecdesmitkārtīgi.
Vēsture
1776. gadā zvejnieku ciematiņa vietā tika izveidota osta tirdzniecībai ar Maskatu un Bahreinu.
1839. gadā Karāči ieņēma Apvienotās Karalistes karaspēks. Trīs gadus vēlāk pilsētiņa tika iekļauta Britu Indijas sastāvā. Briti attīstīja Karāči kā ostas pilsētu precēm no Indas upes baseina. 1936. gadā Karāči kļuva par Sindas provinces galvaspilsētu.
1947. gadā Karāči kļuva par jaunās Pakistānas valsts galvaspilsētu. Kaut arī galvaspilsēta drīz tika pārvietota uz Rāvalpindi, bet vēlāk uz Islāmābādu, Karāči saglabāja savas pozīcijas kā Pakistānas finanšu un ekonomikas centrs.
Sports
Populārākie sporta veidi Karāči ir krikets un futbols. 1996. gadā trīs spēles no Kriketa Pasaules kausa izcīņas tika aizvadītas tieši Karāči.
Cilvēki
Karāči dzimuši:
Zirnekļcilvēks 2
"Zirnekļcilvēks 2" (en) ir 2004. gada ASV supervaroņu filma, kuras režisors ir Sems Reimi. Galvenās lomas filmā attēlo Tobijs Magvairs (Pīters Pārkers/Zirnekļcilvēks), Kirstena Dansta (Mērija Džeina Votsone) un Džeimss Franko. Šī ir "Zirnekļcilvēka" filmu sērijas otrā daļa. Nākamā filmas daļa "Zirnekļcilvēks 3" iznāca 2007. gadā.
Lielais Liepukalns
Lielais Liepukalns (ltg) ir 289,2 m augsts paugurs Latgales augstienes Rāznavas paugurainē, Latgales augstākais paugurs, piektais augstākais paugurs Latvijā. Izvietojies Rēzeknes novada Kaunatas pagastā, 3 km uz ziemeļaustrumiem no Dubuļiem Rāznas nacionālā parka teritorijā. Kopš 1977. gada kompleksais dabas liegums, pēc tam, līdz iekļaušanai nacionālajā parkā — dabas liegums. Kalna relatīvais augstums ir ap 86 m, ap 64 m dziļa ieplaka to šķir no 700 m attālā Dzierkaļu kalna. Apaudzis ar egļu un jauktu koku mežu.
Lebrons Džeimss
Debijas sezona
Pēc izcilas spēles vidusskolu basketbolā L. Džeimsu 2003. gada NBA draftā ar kopējo pirmo kārtas numuru izraudzījās Klīvlendas "Cavaliers" un viņa talants bija tik spilgts, ka jau tobrīd neviens nešaubījās, ka L. Džeimss kļūs par vienu no izcilākajiem spēlētājiem līgas vēsturē.
Debijas spēlē, kas bija pret Sakramento "Kings", viņš guva 25 punktus, atdeva 9 rezultatīvas piespēles, izcīnīja 6 atlēkušās bumbas, kā arī no spēles meta ar 60% precizitāti. Gūstot 41 punktu pret Ņūdžersijas "Nets", L. Džeimss kļuva par jaunāko spēlētāju līgas vēsturē, kurš iemetis 40 vai vairāk punktu. Savā debijas sezonā L. Džeimss vidēji spēlē guva 20,9 punktus, atdeva 5,9 rezultatīvas piespēles un izcīnīja 5,5 atlēkušās bumbas un, kā tika prognozēts, viņš ieguva sezonas labākā debitanta balvu, lai arī vienā sezonā ar viņu savas profesionāļa gaitas uzsāka arī tādas zvaigznes kā Karmelo Entonijs un Dveins Veids.
2005.—2006. gada sezona
2005.—2006. gada sezonā L. Džeimss kļuva par jaunāko spēlētāju, kurš atzīts par NBA visu zvaigžņu spēles vērtīgāko spēlētāju, tobrīd viņš bija tikai 21 gadu un 51 dienu vecs. Pašā spēlē Austrumi uzvarēja Rietumus ar 122—120, L. Džeimss spēlē guva 29 punktus, savāca 6 atlēkušās bumbas un atdeva 2 rezultatīvas piespēles. Viņu atzina par nedēļas labāko basketbolistu trīs reizes pēc kārtas, bet sezonu L. Džeimss pabeidza ar pieciem šāda veida pagodinājumiem. Viņš arī spēja gūt 35 vai vairāk punktus 9 spēlēs pēc kārtas, pievienojoties M. Džordanam un K. Braiantam, kuri bija vienīgie spēlētāji, kas to spējuši paveikt. Sezonā viņš vidēji guva 31,4 punktus, izcīnīja 7 atlēkušās bumbas un 6,6 reizes mačā atdeva rezultatīvas piespēles, bet "Cavaliers" pirmo reizi iekļuva izslēgšanas spēlēs kopš 1998. gada.
L. Džeimss tika minēts kā viens no galvenajiem kandidātiem uz sezonas vērtīgākā spēlētāja (MVP) balvu. Taču to saņēma Stīvs Nešs no Fīniksas "Suns". Savā debijas play-off spēlē L. Džeimss guva 32 punktus, atdeva 11 rezultatīvas piespēles un izcīnīja 11 atlēkušās bumbas un Klīvlendas komanda pārspēja Vašingtonas "Wizards" gan spēlē, gan arī sešu spēļu sērijā. L. Džeimss gan uzstādīja arī antirekordu, sešu maču laikā pieļaujot 34 kļūdas. Nākamajā kārtā pretī stājās Detroitas "Pistons", pret ko Klīvlenda piedzīvoja sakāvi septiņu spēļu sērijā.
Pēc sezonas L. Džeimss parakstīja jaunu līgumu ar "Cavaliers" uz trim gadiem par 60 miljoniem ASV dolāru, tas stājās spēkā no 2007.—2008. gada sezonas.
2006.—2007. gada sezona
Nākamajā sezonā L. Džeimss ar "Cavaliers" izcīnīja 2. vietu Austrumu konferencē. Vidēji spēlē komandas līderis guva 27,3 punktus, izcīnīja 6,7 atlēkušās bumbas un 6 reizes rezultatīvi piespēlēja. "Cavaliers" iekļuva izslēgšanas spēlēs un konferences finālā, kur pirmajās divās spēlēs piekāpās "Pistons". Taču, triumfējot nākamajos četros mačos pēc kārtas, "Cavaliers" izcīnīja vietu NBA finālā, kur bija jāsacenšas ar Sanantonio "Spurs". "Cavaliers" bija vājāki un "Spurs" izcīnīja NBA čempionu titulu jau pēc pirmajām četrām spēlēm, tomēr vairāki basketbola eksperti L. Džeimsa izslēgšanas mačos rādīto sniegumu dēvēja par visu laiku labāko. Finālsērijā L. Džeimss vidēji spēlē guva 22 punktus, izcīnīja 7 atlēkušās bumbas, kā arī 6,8 reizes rezultatīvi asistēja partneriem.
2007.—2008. gada sezona
2007.—2008. gada sezonā L. Džeimss turpināja rādīt dominējošu sniegumu. Viņš ceturto reizi pēc kārtas piedalījās NBA zvaigžņu spēlē (Austrumu komanda uzvarēja) un tika nosaukts kā viens no reālākajiem kandidātiem uz sezonas vērtīgākā spēlētāja balvas iegūšanu, tomēr sezonas beigās balvu saņēma Kobe Braiants. Janvārī un februārī L. Džeimss ieguva mēneša labākā basketbolista apbalvojumu.
L. Džeimss guva savu piekto triple double sezonā (kopumā karjerā tas bija 15.), pret Hjūstonas "Rockets" gūstot 26 punktus, izcīnot 13 atlēkušās bumbas un 11 reizes rezultatīvi piespēlējot. Jau nākamajā mačā, pret Indiānas "Pacers", viņš sasniedza sesto triple double. L. Džeimss kļuva par jaunāko basketbolistu, kurš karjeras laikā guvis 10 000 punktu — tobrīd viņš bija 23 gadu un 59 dienu vecs. L. Džeimss guva arī septīto triple double. "Cavaliers" iekļuva izslēgšanas spēlēs kā ceturtā labākā Austrumu konferences komanda un pirmajā kārtā tās pretinieks bija Vašingtonas "Wizards", ko Klīvlendas basketbolisti uzveica sešās spēlēs. Otrās kārtas pretinieki bija nākamie čempioni Bostonas "Celtics", kuriem "Cavaliers" piekāpās septiņās spēlēs.
2008.—2009. gada sezona
2008.—2009. gada sezonā L. Džeimss turpināja attīstīt un noslīpēt savas spējas un tajā pašā laikā viņš uzstādīja vairākus karjeras un kluba rekordus. Viņš tika četras reizes atzīts par mēneša vērtīgāko spēlētāju, L. Džeimss kļuva par otro spēlētāju visā līgas vēsturē, kam tas ir izdevies vienā sezonā. Pirmais to paveica Kevins Gārnets 2003.—2004. gada sezonā. Tāpat viņš kļuva par ceturto spēlētāju NBA vēsturē, kam ir izdevies būt sava kluba piecu statistikas rādītāju līderim vienā sezonā.
Pēc uzvaras 25. marta spēlē pret Ņūdžersijas "Nets" "Cavaliers" uzlaboja savu sezonas statistiku līdz 58—13, iepriekšējais rekords bija 57—25, kas tika uzstādīts 1988.—1989. un 1991.—1992. gada sezonās. Regulāro sezonu klubs beidza ar 66 uzvarētām un 16 zaudētām spēlēm. "Cavaliers" bija iespēja atkārtot Bostonas "Celtics" sasniegto 1985.—1986. gada sezonā par visu laiku labāko mājas spēļu statistiku, taču klubs zaudēja divās spēlēs pret Losandželosas "Lakers" un Filadelfijas "76ers", taču pārējās 39 spēlēs tika svinēta uzvara.
Izslēgšanas spēlēs L. Džeimsa pārstāvētais klubs viegli pārvarēja pirmo kārtu, kur tika uzvarēts Detroitas "Pistons" klubs. Pats L. Džeimss guva vidēji 32 punktus, savāca 11,3 atlēkušās bumbas un iedeva 7,5 rezultatīvas piespēles. Sērijas pēdējā spēlē viņš guva 36 punktus, 13 atlēkušās bumbas un iedeva 8 rezultatīvas piespēles, viņš kļuva par galveno pretendentu uz sezonas vērtīgākā spēlētāja titulu, kas tika apstiprināts 4. maijā. L. Džeimss kļuva par pirmo "Cavaliers" spēlētāju, kam izdevies kļūt par sezonas vērtīgāko spēlētāju. L. Džeimss kļuva par septīto basketbolistu pēc ABA un NBA apvienošanās, kas ir bijis sezonas labākā debitanta un sezonas vērtīgākā spēlētāja balvas ieguvējs (bez nosacījuma, ka balvas jāiegūst vienā sezonā). Tāpat viņš tika pirmoreiz savā karjerā iekļauts līgas simboliskajā aizsardzības pieciniekā. Nākamajā izslēgšanas spēļu kārtā viņš vadīja savu komandu uz uzvaru pret Atlantas "Hawks". Taču konferences finālā L. Džeimsa pārstāvētais "Cavaliers" zaudēja Orlando "Magic".
2009.—2010. gada sezona
2009.—2010. gada sezonā viņš tika sesto reizi pēc kārtas iekļauts startam NBA Visu zvaigžņu spēlē. Tāpat viņš kļuva par pirmo spēlētāju, kam ir izdevies savākt 2,5 miljonus balsu interneta balsojumā par visu zvaigžņu spēlēs dalībniekiem trīs reizes pēc kārtas. Pašā spēlē viņš guva 25 punktus, iedeva 6 rezultatīvas piespēles, savāca 5 atlēkušās bumbas un pārtvēra 4 pretinieku piespēles. Zaudējumā pret Denveras "Nuggets" ar rezultātu 116-118 L. Džeimss kļuva par pirmo basketbolistu NBA vēsturē, kas guvis 43 punktus, savācis 13 atlēkušās bumbas, iedevis 15 rezultatīvas piespēles, pātvēris 2 pretinieku piespēles un bloķējis 4 pretinieku metienus vienā spēlē. 2010. gada 13. martā viņš kļuva par jaunāko spēlētāju, kas karjeras laikā guvis vairāk nekā 15 000 punktus regulārajā sezonā, to viņš paveica uzvarētā spēlē pār Čikāgas "Bulls" ar rezultātu 92-85.
Regulārās sezonas beigās viņš otro reizi karjerā tika atzīts par sezonas MVP, tā kļūstot par desmito spēlētāju, kam ir izdevies šāds panākums. L. Džeimss saņēma 116 no 123 iespējamajām pirmajām vietām balsojumā. Otrajā vietā ierindojās Oklahomasitijas "Thunder" uzbrucējs Kevins Durants.
2010. gada izslēgšanas spēļu pirmajā kārtā "Cavaliers" uzvarēja Čikāgas "Bulls", taču konferences pusfinālā zaudēja Bostonas "Celtics". L. Džeimss daudz tika kritizēts par sliktu spēli pusfināla sērijas piektajā spēlē, kad viņš guva tikai 15 punktus.
2010.—2011. gada sezona
2010. gada 1. jūlijā L. Džeimss kļuva par brīvo aģentu. 8. jūlijā īpašā ESPN raidījumā The Decision viņš paziņoja, ka spēlēs Maiami "Heat" sastāvā. Vēl uz "Heat" pārgāja Kriss Bošs, tādējādi komandu veidojot ap trīs izciliem spēlētājiem un kļūstot par vieniem no galvenajiem pretendentiem uz čempionu titulu.
2010.—2011. gada sezonā viņš turpināja būt rezultatīvs, vidēji spēlē guva 26,7 punktus, kas bija otrs labākais rādītājs visā līgā pēc Kevina Duranta. Viņš bija viens no galvenajiem pretendentiem arī uz sezonas vērtīgākā spēlētāja titulu, taču balsojumā ierindojās trešajā vietā. Izslēgšanas spēlēm "Heat" kvalificējās kā Austrumu konferences otra labākā komanda, tādējādi tai pirmajā kārtā bija jāsacenšas pret Filadelfijas "76ers". "76ers" tika uzvarēti ar 4—1, savukārt otrajā kārtā tika svinēta uzvara pār Bostonas "Celtics" ar 4—2. Konferences finālā komandas pretinieki bija Čikāgas "Bulls", kuru sastāvā bija sezonas vērtīgākais spēlētājs Deriks Rouzs. "Heat" atkal uzvarēja piecās spēlēs, savukārt pats L. Džeimss turpināja rādīt līdera sniegumu. Finālsērijā tā tikās ar Dalasas "Mavericks", kurai tika zaudēts ar 2—4, lai arī "Heat" atradās vadībā ar 2—1. L. Džeimss tika asi kritizēts par uzrādīto sniegumu, jo ceturtajās ceturtdaļās spēja gūt vienīgi vidēji trīs punktus. Savukārt spēlēs kopumā viņš guva 17,8 punktus vidēji spēlē (par 8,9 punktiem mazāk nekā regulārajā sezonā). Vēl viņš vidēji spēlē atdeva 6,8 rezultatīvas piespēles, savāca 7,1 bumbu zem groziem. Izslēgšanas spēlēs kopumā vidēji spēlē guva 23,6 punktus, savāca 8,3 atlēkušās bumbas un atdeva 5,8 rezultatīvas piespēles.
2011.—2012. gada sezona
2011.—2012. gada sezonu "Heat" iesāka ar 16—5 uzvarēto—zaudēto spēļu bilanci, kas ir labākais sezonas sākums komandas vēsturē. Šajā laikposmā L. Džeimss vidēji spēlē guva 29,2 punktus, savāca 8,3 atlēkušās bumbas, atdeva 7,1 rezultatīvu piespēli un pārtvēra 1,8 pretinieku piespēles. 2012. gada Visu zvaigžņu spēlē viņš ar Kevinu Durantu bija spēles rezultatīvākie spēlētāji ar gūtiem 36 punktiem, tāpat L. Džeimss atkārtoja visu zvaigžņu spēļu rekordu realizētajos trīspunktu metienos (6). Regulārās sezonas beigās viņš trešo reizi karjerā tika atzīts par sezonas vērtīgāko spēlētāju. To viņš noslēdza ar vidēji spēlē gūtu 27,1 punktu (53% liela metienu precizitāte), savāktām 7,9 atlēkušajām bumbām, atdotām 6,2 rezultatīvajām piespēlēm un pārtvertām 1,9 pretinieku piespēlēm.
Finālā "Heat" tikās ar Oklahomasitijas "Thunder", kura līderi bija K. Durants, Rasels Vestbruks un Džeimss Hārdens. Lai arī sērijas pirmajā spēlē "Heat" bija 13 punktu pārsvars, "Thunder" uzvarēja pirmo spēli ar 105—94. Arī otrajā spēlē L. Džeimsa pārstāvētajai komandai bija divciparu pārsvars, šoreiz tas tika nosargāts līdz spēles beigām, tādējādi tika izlīdzināts rezultāts sērijā. "Heat" guva uzvaru arī finālsērijas trešajā spēlē, izvirzoties vadībā ar 2—1. Ceturtās spēles noslēdzošajā ceturtdaļā L. Džeimsam piemetās krampji, tomēr 2:51 minūtes pirms spēles beigām viņš guva trīs punktus, izvirzot savu komandu trīs punktu vadībā; pārsvars spēlē arī netika atdots. Sērijas piektajā spēlē L. Džeimss guva savu vienīgo triple double 2011.—2012. gada sezonā (26 punkti, 11 atlēkušās bumbas un 13 rezultatīvas piespēles), "Heat" uzvarēja spēlē un arī visā sērijā, otro reizi kluba vēsturē kļūstot par NBA čempioniem. Pats L. Džeimss izcīnīja savu pirmo NBA čempiontitulu, viņš arī tika atzīts par finālsērijas vērtīgāko spēlētāju. Finālsērijā viņš vidēji spēlē guva 28,6 punktus, savāca 10,2 atlēkušās bumbas un atdeva 7,4 rezultatīvas piespēles, savukārt visās izslēgšanas spēlēs viņš vidēji spēlē guva 30,3 punktus, savāca 9,7 atlēkušās bumbas un atdeva 5,6 rezultatīvas piespēles.
2012.—2013. gada sezona
2013. gada janvārī Džeimss kļuva par jaunāko spēlētāju līgas vēsturē, kas guvis vairāk nekā 20 000 punktus (tobrīd viņam bija 28 gadi un 17 dienas). Februārī viņš kļuva par pirmo spēlētāju līgas vēsturē, kas sešās spēlēs pēc kārtas guvis 30 punktus un metis ar 60% lielu precizitāti. Februārī viņš no spēles izpildīja 217 metienus, no kuriem 139 bija precīzi, tādējādi kļūstot par pirmo, kas vienā kalendārā mēnesī izpildījis vismaz 200 metienus un tos trāpījis ar vismaz 64% precizitāti, pēc Karīma Abduldžabāra, kas to paveica 1983. gada martā. "Heat" sezonu pabeidza ar labāko bilanci komandas vēsturē — 66—16, kas bija labākais rādītājs visā līgā. Pats Džeimss ceturto reizi karjerā tika atzīts par regulārās sezonas vērtīgāko spēlētāju. Regulārajā sezonā viņš vidēji spēlē guva 26,8 punktus, savāca 8 atlēkušās bumbas, 7,3 reizes rezultatīvi piespēlēja un meta ar 56,5% lielu precizitāti.
2013.—2014. gada sezona
2014. gadā Maiami "Heat" atkal sasniedza NBA finālsēriju (ceturto reizi pēc kārtas), kur šajā reizē piekāpās Sanantonio "Spurs". Sezonas laikā L. Džeimss aizvadīja rezultatīvāko spēli karjerā, gūstot 61 punktu pret Šarlotas "Bobcats".
2014.—2015. gada sezona
Vasarā pirms sezonas L. Džeimss kā brīvais aģents atgriezās savā pirmajā klubā Klīvlendas "Cavaliers".
2015.—2016. gada sezona
L. Džeimss 2015.—2016. gada sezonā vidēji guva 25,3 punktus, savāca 7,4 atlēkušās bumbas, atdeva 6,8 rezultatīvas piespēles un meta ar 52 procentu precizitāti. Klīvlendas "Cavaliers" beidza sezonu ar 57 uzvarām un 25 zaudējumiem, izslēgšanas spēles "Cavaliers" tika līdz finālam, uzvarot Detroitas "Pistons" ar 4—0, Atlantas "Hawks" ar 4—0 un Toronto "Raptors" ar 4—2. Finālsērijā "Cavaliers" uzvarēja Goldensteitas "Warriors" ar 4—3, kļūstot par pirmo NBA komandu vēsturē, kas finālā atspēlējusies no 3—1 deficīta. L. Džeimss kļuva par NBA finālsērijas labāko spēlētāju, kā arī nobloķēja Andre Iguodalas izšķirīgo metienu, lai neatļautu "Warriors" iemest grozu un palikt vadībā.
Pēc 2016. gada
2018. gada vasarā L. Džeimss kļuva par Losandželosas "Lakers" spēlētāju. 2020. gadā L. Džeimss kopā ar "Lakers" ieguva savu ceturto NBA čempiontitulu, kā arī ceturto reizi saņēma NBA finālsērijas vērtīgākā spēlētāja apbalvojumu.
2020. gada 2. decembrī, 35 gadu vecumā, L. Džeimss noslēdza 2 gadu līguma pagarinājumu ar "Lakers", kas paredz saņemt 85 miljonu dolāru lielu atalgojumu, iekļaujot 2022.—2023. gada NBA sezonu.
ASV izlase
Pēc savas debijas sezonas NBA L. Džeimss tika iekļauts ASV izlases sastāvā 2004. gada Atēnu olimpiskajās spēlēs, kur izlase izcīnīja tikai bronzas medaļas (pusfinālā ASV zaudēja vēlākajiem čempioniem Argentīnai). Šī bija pirmā reize olimpisko spēļu vēsturē, kad ASV izlase (Dream Team) ar NBA basketbolistiem sastāvā neieguva zelta medaļas. Atēnu olimpiāde L. Džeimsam arī individuāli nebija sekmīga, jo viņš vidēji spēlē laukumā aizvadīja tikai 14,6 minūtes, kuru laikā guva vien 5,8 punktus un savāca 2,6 atlēkušās bumbas.
L. Džeimss piedalījās arī 2006. gada Pasaules čempionātā Japānā, kur ASV izlase atkal ieguva vien bronzas medaļas. Komanda ar L. Džeimsu sastāvā uzvarēja 8 spēlēs un zaudēja tikai vienā, taču tas notika pusfinālā pret Grieķijas izlasi. Pats L. Džeimss vidēji spēlē guva 13,9 punktus, savāca 4,8 atlēkušās bumbas un atdeva 4,1 rezultatīvas piespēles. Tāpat L. Džeimss bija viens no trim ASV izlases kapteiņiem kopā ar K. Entoniju un D. Veidu. Pēc neveiksmes Pasaules čempionātā ASV izlasei nācās startēt 2007. gada Amerikas čempionātā, lai kvalificētos 2008. gada Pekinas olimpiskajām spēlēm. Spēlē par zelta medaļām pret Argentīnas izlasi L. Džeimss guva 31 punktu, kas bija labākais rādītājs ASV izlasē. ASV izlase ieguva zelta medaļas un kvalificējās olimpiādei. Vidēji spēlē viņš guva 18,1 punktu, atdeva 4,7 rezultatīvas piespēles, savāca 3,6 atlēkušās bumbas. 2008. gada vasaras olimpiskajās spēlēs L. Džeimss un ASV izlase ieguva zelta medaļu, finālā pieveicot Spānijas izlasi ar rezultātu 118-107. L. Džeimss šajā spēlē guva 14 punktus un savāca 6 atlēkušās bumbas. Tāpat tika svinēta uzvara, arī šoreiz finālā tika uzvarēta Spānijas izlases.
Privātā dzīve
L. Džeimss ir precējies ar Savannu Brainsonu, viņiem ir divi bērni: Lebrons Džeimss juniors ir dzimis, bet Braiss Maksimuss Džeimss.
Viņš ir ne tikai labs basketbola, bet arī amerikāņu futbola spēlētājs. Savā pirmajā gadā vidusskolā L. Džeimss aizveda savu skolas komandu līdz štata pusfinālam. Basketbolā viņa elki ir Enfernijs Hārdevejs un Džeisons Kids.
L. Džeimss ir viens no pieprasītākajiem basketbolistiem reklāmas jomā. Viņam ir līgumi ar tādām kompānijām kā Nike, Sprite, Glaceau, Bubblicious un Upper Deck. Nike ir laidusi klajā sešus apavu modeļus, kuru nosaukumā ietilpst L. Džeimsa vārds. Viņš ir filmējies reklāmu sērijās "The LeBrons". 2007. gada decembrī ietekmīgais finanšu žurnāls Forbes L. Džeimsu ierindoja pirmajā vietā starp pelnošākajiem cilvēkiem, kuri vēl nav sasnieguši 25 gadu vecumu. Viņa gada ieņēmumi sastādīja 27 miljonus ASV dolāru.
Zaks Efrons
Zakarijs Deivids Aleksandrs "Zaks" Efrons (en; dzimis ) ir amerikāņu aktieris. Savu karjeru uzsāka 2000. gadu sākumā, taču plašākai publikai kļuva pazīstams ar Troja Boltona lomu filmu sērijā "Vidusskolas mūzikls". Saņēmis vairākus dažāda mēroga apbalvojumus.
Lebrons Džeimss
Privātā dzīve
2007. gada izslēgšanas spēļu laikā L. Džeimss izpelnījās kritiku par to, ka neparakstījās viņa komandas biedra Aira Ņūbla uzsāktajā petīcijā pret Ķīnas valdības rīcību Darfūras reģionā Sudānā. Basketbolists savu lēmumu skaidroja ar to, ka nav bijis pietiekoši informēts par Sudānā notiekošo.
2008. gada martā L. Džeimss kļuva par pirmo melnādaino cilvēku un tikai trešo vīrieti (pēc aktieriem Ričarda Gīra un Džordža Klūnija), kurš publicēts uz žurnāla Vogue vāka. Šā paša gada jūnijā viņš ziedoja 20 tūkstošus ASV dolāru B. Obamas ASV prezidenta vēlēšanu kampaņai.
Magnusens
Magnusens var būt:
Jevgeņijs Malkins
Jevgeņijs Malkins (ru; dzimis Magņitogorskā) ir krievu hokejists, centra uzbrucējs, Krievijas hokeja izlases spēlētājs. Pašlaik (2019) pārstāv NHL klubu Pitsburgas "Penguins".
Mūsmājas
Mūsmājas bija no 2004. līdz 2013. gadam Dienas žurnālu reizi mēnesī latviešu valodā izdots žurnāls. Žurnāla galvenā redaktore bija Aiva Kalve. Žurnālā tika publicēti raksti, intervijas un padomi par mājas iekārtošanu.
Jevgeņijs Malkins
Spēlētāja karjera
Profesionālā spēlētāja karjeru Malkins uzsāka 2003.—2004. gada sezonā, spēlējot Krievijas Superlīgas klubā Magņitogorskas "Metallurg". 2004. gada NHL draftā viņu ar kopējo 2. numuru izvēlējās Pitsburgas "Penguins", bet tā vietā, lai jau nākamajā sezonā dotos uz Ziemeļameriku, viņš bija spiests palikt Krievijā, jo viņa līgums ar Magņitogorskas klubu bija līdz pat 2005.—2006. gada sezonas beigām. Magņitogorskas klubā Malkins aizvadīja vēl nākamās divas sezonas. 2006.—2007. gada sezonā Malkins visbeidzot spēlēja Pitsburgas kluba rindās. Viņš tika atzīts par oktobra un novembra labāko jauno spēlētāju, kā arī ieguva Kaldera balvu, kā sezonas labākais debitants.
Mūsmājas
2009. gada februārī izdevniecība "DIENAS ŽURNĀLI" pārņēma žurnālu "Mājas&Dārzs", kas tika pievienots žurnālam "Mūsmājas". Sākot ar 2009. gada marta numuru, žurnāls "Mūsmājas" piedzīvoja ievērojamas pārmaiņas. Tika palielināts lapu skaits, raksti skāra daudz plašāku tēmu loku.
Jevgeņijs Malkins
Spēlētāja karjera
2008.—2009. gada gadā viņa pārstāvētā Pitsburgas "Penguins" izcīnīja Stenlija kausu. Malkins tika atzīts par izslēgšanas kārtas vērtīgāko spēlētāju, saņemot Kona Smita balvu. Viņš bija arī regulārās sezonas rezultatīvākais spēlētājs, izcīnot Arta Rosa balvu. Gan 2008., gan 2009. gadā viņš tika izvirzīts arī Harta balvas izcīnīšanai, bet ne reizi to neieguva. Abus gadus viņš spēlēja arī NHL Visu zvaigžņu spēlē.
Mūsmājas
Rubrikas
Katru mēnesi tika publicēti raksti šādās rubrikās:
Jevgeņijs Malkins
Spēlētāja karjera
2012.—2013. gada NHL lokauta laikā atgriezās Magņitogorskas "Metallurg" sastāvā, pēc tam atgriežoties "Penguins" sastāvā. 2015.—16. un 2016.—17. gada sezonās kopā ar "Penguins" izcīnīja Stenlija kausu. 2017. gadā bija izslēgšanas kārtas rezultatīvākais spēlētājs.
Mūsmājas
Rubrikas
Žurnāla devīze bija "Mājīgāk, gudrāk, garšīgāk, zaļāk, veselīgāk, aizraujošāk, stilīgāk!"
Jevgeņijs Malkins
Spēlētāja karjera
Krievijas izlases rindās spēlējis sešos Pasaules čempionātos, 2012. un 2014. gadā izcīnot zelta medaļas. Hokejists piedalījies arī .,. un. Spēlējis arī 2003. un 2004. gada Pasaules čempionātos U-18 jauniešiem, izcīnot zelta un bronzas medaļas, 2005. un 2006. gada Pasaules čempionātos junioriem, abos izcīnot sudraba medaļas.
Stetoskops
Stetoskops ir akustisks instruments, kas palīdz sadzirdēt cilvēka vai dzīvnieka orgānu darbību, tādu, kā sirds toņi, elpošana, zarnu peristaltika. To izmanto medicīnā diagnostiskiem nolūkiem. Ierīce sastāv no vienkāršas vai dubultas galvas, diafragmas, vienkanāla vai divkanālu caurules un auss uzgaļiem. Elektroniskais modelis savukārt ļauj pastiprināt skaņas signālu un piedāvā ekrānu, kurā redzams  sirdsdarbības jeb elpošanas kustību radītu skaņu grafisks attēlojums. Daži elektroniskie stetoskopi iekļauj speciālas datorprogrammas, kas saglabā iegūto ierakstu un analizē auskultācijas rezultātus.
Vēsture
Pirmo akustisko stetoskopu izgudroja franču ārsts Renē Laeneks (René Théophile Laennec 1781-1826) 1816.gadā, strādājot Parīzes slimnīcā Necker-Enfants Malades. Tam bija vienkāršas koka caurules izskats, bet darbības princips neatšķīrās no kopš 17.gadsimta pazīstamās "auss trompetes". Balstoties uz savu pieredzi plaušu un sirds izklausīšanā, Laeneks publicēja Traité de l'auscultation médiate, et des maladies des poumons et du coeur (1837). 1840.gadā angļu ārsts Goldings Bērds (Golding Bird 1814–1854) aprakstīja stetoskopu ar elastīgu pagarinājumu, ko viņš bija izmantojis. Tomēr arī šī ierīce bija domāta tikai vienai ausij. 1851.gadā īru ārsts Artūrs Līrds (Arthur Leared 1822-1879) izgudroja stetoskopu ar diviem auss uzgaļiem, ko pirmo reizi plašai sabiedrībai atklāja Londonas Lielajā izstādē. Tā dizainu gadu vēlāk pilnveidoja ņujorkietis Džordžs Kamans (George Cammann) lai uzsāktu tā komerciālo ražošanu. Kamana stetoskops bija praktiski tāds, kādu to pazīst mūsdienās.
Džeimss Magnusens
Džeimss Magnusens (en; dzimis ) ir austrāliešu peldētājs, specializējies brīvajā stilā.
Ar sporta peldēšanu sācis nodarboties 11 gadu vecumā. 2010. gadā viņš piedalījās Nāciju Sadraudzības spēlēs, kurās Austrālijas komandas sastāvā izcīnīja zeltu 4×100 m brīvā stila stafetē. Tāpat 2010. gadā startēja Pan Pacific čempionātā, kur Austrālijas komandas sastāvā izcīnīja sudrabu 4×100 m brīvā stila stafetē. 2011. gada Pasaules čempionātā garajā baseinā Dž. Magnusens kopumā izcīnīja trīs medaļas: zeltu 100 m brīvā stila distancē un 4×100 m brīvā stila stafetē, kā arī sudrabu 4×100 m stafetē. Viņš kļuva par pirmo austrālieti, kas 100 m brīvā stila distancē izcīnījis zelta medaļu. Swimming Australia viņu atzina par gada labāko Austrālijas peldētāju. izcīnījis sudrabu 100 m brīvā stila distancē un bronzu 4x100 m kompleksā stila stafetē. 2013. gada Pasaules čempionātā kļuva par čempionu 100 m brīvā stila distancē un sudraba medaļas ieguvēju 4x100 m kompleksā stila stafetē.
1995. gads
1995. bija parastais gads, kas pēc Gregora kalendāra sākās svētdienā.
Anastasija Sevastova
A. Sevastovas treneris un dzīvesbiedrs ir Ronalds Šmits no Austrijas (kopš 2015. gada). Iepriekšējais treneris bija cits austrietis — Martins Rutners.